Фракцыя Саюза левых дэмакратаў у савеце польскага горада Дэбіца выступіла з незвычайнай ініцыятывай. Левыя прапанавалі абвесціць вядомую сацыялістку Розу Люксембург другім патронам горада. Звычайна патронамі гарадоў у Польшчы абіраюцца асобы, якія кананізаваныя касцёлам як святыя. Так, асноўны патрон Дэбіцы на цяперашні момант — святая Ядвіга. Роза Люксембург, натуральна, не падобна да прапагандыста і аматара хрысціянства. Яна нарадзілася ў Польшчы, а пазней стала лідэрам левай фракцыі нямецкай партыі сацыял-дэмакратаў.